คปภ.เปิดอบรมที่ปรึกษาประกันฯ
สำนักงาน คปภ.เปิดอบรมหลักสูตร ที่ปรึกษาด้านการประกันภัย รุ่นที่ 1/2554
17 พ.ค. 2554

สำนักงาน คปภ.เปิดอบรมหลักสูตร ที่ปรึกษาด้านการประกันภัย รุ่นที่ 1/2554
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ตามที่สำนักงาน คปภ. โดยสถาบันวิทยาการประกันภัยระดับสูง ได้จัดทำหลักสูตรที่ปรึกษาประกันภัย (Insurance Advisor: IA) เพื่อพัฒนาความรู้ความสามารถในเชิงลึกด้านการประกันภัยและด้านการลงทุนในตราสารการเงินประเภทต่างๆ ให้แก่บุคลากรในธุรกิจประกันภัย โดยเนื้อหาในหลักสูตร IA จะเน้นให้ข้อมูลเชิงลึกเกี่ยวกับผลิตภัณฑ์ประกันภัยทั้งการประกันชีวิตและการประกันวินาศภัย กลยุทธ์ในการวางแผนบริหารความเสี่ยงให้กับลูกค้า กฎหมายการประกันภัย รวมถึงองค์ความรู้ด้านอื่นๆ เพื่อเสริมสร้างศักยภาพ และความน่าเชื่อถือให้กับวิชาชีพคนกลางประกันภัย ต่อไป